**ПРОФЕСИОНАЛНА ГИМНАЗИЯ ПО ХРАНИТЕЛНИ ТЕХНОЛОГИИ И ТЕХНИКА – ГР. ПЛОВДИВ**

гр.Пловдив 4003, бул.”Васил Априлов”№156, Директор: 95-28-38, Секретар: 95-50-18, ,

e-mail: pghtt\_plov@pghtt.net , http//pghtt.net/

ОТЧЕТ

*за дейността на Обществения съвет към ПГХТТ – Пловдив*

 *за периода декември 2021 г. – декември 2022г.*

Общественият съвет към гимназията е създаден на 15.12.2016 г. През ноември 2022 г. се избраха нови членове на съвета, поради изтичане на легитимността на предходните.

През изминалата учебна 2021-2022година са проведени 7 заседания. След решение на членовете на Обществения съвет, част от срещите са провеждани в електронна среда.

Членовете на Обществения съвет подкрепиха избора на специалности за план-прием 2022/23 учебна година. Приема се осъществи на сто процента. Приети са 7 паралелки с по 26 ученика.

Членовете се запознаха с проекта за бюджет на гимназията за 2022 година. Обществения съвет съгласува:

 - стратегията за развитие на училището и прие ежегодния отчет на директора за изпълнението му.

- актуализацията на Етичния кодекс на училищната общност.

 - програмите за превенция на ранното напускане на училище и за предоставяне на равни възможности и за приобщаване на децата и учениците от уязвими групи.

- разпределението на бюджета по дейности и размера на капиталовите разходи, както и отчета за изпълнението му.

- предложението на директора за разпределение на средствата от установения към края на предходната година преходен остатък, както и отчитането на финансовите средства по тримесечие.

Съгласуваха се училищните учебни планове на учениците от VІІІ до ХІІ клас.

 Гимназията спечели проект за STEM пространство и обучение, вследствие на което се ремонтира изцяло вторият етаж на сградата на гимназията. Това, което отличава STEM от традиционното образование и наука е смесената учебна среда и демонстрира на учениците как научният метод може да бъде приложен в ежедневието. STEM отчита факта, че непрекъснатия напредък на технологиите променя начина, по който децата учат, свързват се с другите и взаимодействат по между си всеки ден.

Google референтно училище! Много сме щастливи и горди!

ПГХТТ е първата професионална гимназия на Балканския полуостров, която е Google референтно училище. Какво е да си Google-училище в България?

У нас има общо 16 референтни училища на "Гугъл", които са единствени в Централна и Източна Европа. Това е нов модел на образователен процес, който съчетава технологиите, свободното общуване, индивидуалността и физическата среда в едно.

Потвърди се решението, свеждането на информацията за свикване на събрание, за дневен ред, за взети решения, съгласуване на документи и други да става по електронен път.

С уважение:

Доротея Георгиева

Председател на Обществения съвет към ПГХТТ до 15.11.2022 г.